આવી સ્થિતિમાં, એક સરસ ઉપાય ઉપયોગી વેબપેજીસને બુકમાર્ક કરી લેવાનો છે. ઇન્ટરનેટ એક્સપ્લોરરમાં આ સુવિધા ફેવરિટ્સ નામે ઓળખાય છે, ક્રોમ કે ફાયરફોક્સમાં તે બુકમાર્ક તરીકે જ ઓળખાય છે. પરંતુ, હવે આપણે ફક્ત એક પીસી પર આપણું કામ કરતા નથી. પીસી, લેપટોપ, ટેબલેટ અને સ્માર્ટફોન વચ્ચે આપણું કામ અને ધ્યાન વહેંચાયેલાં રહે છે. એટલે આપણા બુકમાર્ક્સ પણ બધાં સાધનમાં હાથવગા રહે તો જ વાત બને. ક્રોમ, ફાયરફોક્સમાં આ સુવિધા મળે છે, પણ પોકેટ (અને તેના જેવી બીજી કેટલીક સર્વિસીઝ) બુકમાર્કિંગથી ઘણું બધું આગળ જાય છે.